Metropolisie skiet man tydens beweerde padwoede-voorvalBeamptes van die Johannesburg Metorpolisie tydens 'n munispale werkers staking. Foto: Werner Beukes/SAPA Volgens ŉ woordvoerder van die metropolise, hoof supt. Wayne Minnaar, het die 29-jarige man in ŉ wit Golf gery op Barry Hertzog-rylaan. Die man het toe glo ŉ ander motoris in ŉ rooi Golf begin volg wat in druk verkeer voor hom ingery het. Die man het glo ŉ vuurwapen te voorskyn gebring en die rooi Golf se venster uitgeslaan. Die insittendes in die rooi Golf was metropolisielede in gewonde drag en ŉ ongemerkte voertuig. Nadat die man sy vuurwapen op die metropolisielede gerig het, is hy deur een van die beamptes in die regterbeen geskiet. ŉ Saak van poging tot moord en kwaadwillige saakbeskadiging is teen die man aanhangig gemaak. Daar sal ook ŉ kriminele en departementele ondersoek na die voorval gedoen word.